HIMANGAN KUNTA	OTE PÖYTÄKIRJASTA
Kunnanhallitus	17.1.2008

HALLINTO: 10 /2008

L	?Y

25 §	Lausunto oikeusministeriön työryhmän mietinnöstä KäräjäoikeusverlMton ke‑

hittäminen
Mietintö on luettavissa sähköisessä muodossa oikeusministeriön verkkosivuilla www.om.fi kohdassa j ulkai sut/työryhmämietint öjä/200 7 : 1 2 Käräjäoikeusverkoston kehittäminen. Maakuntaliitto on valmistellut kuntien yhteisen lausunnon asiasta.
Kunnanjohtajan
päätösesitys
Kunnanhallitus yhtyy lausunnossaan liitteenä olevaan Keski-Pohjanmaan liiton lausuntoon Käräjäoikeusverkoston kehittämisestä. Päätös
Päätösesitys hyväksyttiin yksimielisesti.
Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa

Lisätietoja	Kunnanjohtaja Erkki Hirsimäki p. 06 - 8789207

Otteen jakelu	Keski-Pohjanmaan liitto
Oikeusministeriö/Oikeushallinto-osasto, P1 25, 00023 VALTIONEUVOSTO

21.1.2008
Oikeusministeriö, oikeushallinto-osasto PL 25
00023 VALTIONEUVOSTO
LAUSUNTO KÄRÄJÄOIKEUSVERKOSTON KEHITTÄMINEN -työryhmämietinnöstä

Oikeusministeriö on (4.12.2007) pyytänyt lausuntoa oikeusministeriön työryhmän mietinnöstä Käräjäoikeusverkoston kehittäminen. Keski-Pohjanmaan liitto on valmistellut asiasta lausunnon. Se on hyväksytty maakuntahallituksessa.

Tausta

Toimeksiannon mukaisesti työryhmän tehtävänä oli laatia ehdotus käräjäoikeusverkoston kehittämiseksi maakuntapohjaiseksi siten, että jokaisessa maakunnassa olisi 1–3 käräjäoikeutta, joiden tavoiteltava väestön vähimmäismäärä on 100 000 asukasta. Lisäksi olisi laadittava ehdotus käräjäoikeuksien mandollisista sivutoimipisteistä ja arvio käräjäoikeuksien istuntopaikkojen tarpeesta. Näiden ohella on arvioitava uusien käräjäoikeuksien toimitilatarpeet, henkilöstörakenne ja -määrä sekä uudistusten kustannus- ja tuottavuusvaatimukset huolehtien myös suomen- ja ruotsinkielisen väestön kielellisestä asemasta.

Mietintöön sisältyy kaksi eriävää mielipidettä.

Mietinnössä käräjäoikeusverkoston valtakunnalliseksi laajuudeksi esitetään 25 käräjäoikeutta, joista 21 ylittäisi asetetun 100 000 asukkaan rajan. Toimipaikat koostuisivat 25 pääkansliasta, 5 sivukansliasta ja 30 istuntopaikasta. Tarvittava henkilöstömäärä olisi 1 767 henkilötyövuotta, joka olisi 94 henkilöä vähemmän kuin tällä hetkellä.

Käräjäoikeusverkoston kehittämisen taustaksi ja perusteiksi on esitetty seuraavia tekijöitä:
- kiinteistöoikeudelliset kirjaamisasioiden siirtyminen maanmittauslaitokselle ja sähköinen asiointi
- toimintaympäristön muutos; liikenneyhteydet, kulkuvälineet ja tekniikka kehittyneet

- ammattitaidon kehittäminen ja käräjäoikeuden kilpailukyky; monipuoliset asiat mandollistavat ammattitaidon kehittymisen ja toiminnan laadukkuuden
•	tehtävien tasaisempi jakautuminen käräjäoikeuksien kesken - lainkäytön painopisteen siirtäminen käräjäoikeuteen
•	tuottavuusohjelman toteuttaminen
- henkilökohtaisen asiointitarpeen väheneminen

Mietinnössä esitetään, että Lapin maakunnassa olisi kaksi ja Uudenmaan maakunnassa viisi käräjäoikeutta. Sen sijaan Keski-Pohjanmaan maakuntaan ei esitetä omaa pääkansliaa. Pääkanslia sijoittuisi Ylivieskaan ja sen sivukanslia Kokkolaan. Ehdotuksessa on priorisoitu käräjäoikeuden koko ja henkilöstömäärä maakuntajaon edelle. Luotavan käräjäoikeuspiirin asukasmäärä nousisi lähes 200 000 asukkaaseen, josta ruotsinkielisten määrä olisi noin 7 000 henkilöä. Toteuttaminen vaatisi mm. Ylivieskan toimitilojen peruskorjauksen. Ehdotuksen tavoitteen mukaista 100 000 asukkaan ja 10 tuomarin rajaa ei täyttäisi Ahvenanmaan, Lapin, Kajaanin eikä Porvoon käräjäoikeuksissa.

Keski-Pohjanmaan liiton lausunto

Mietinnön lähtökohdista käsin on hämmästyttävää, että Keski-Pohjanmaalle ei ehdoteta sille kuuluvaa omaa itsenäistä käräjäoikeutta maakuntajaon ja oikeusministeriön työryhmälle antaman selkeän tehtäväksiannon mukaisesti. Käräjäoikeuden pääkanslia ehdotetaan säilytettäväksi / perustettavaksi esimerkiksi muille alueille, joiden asukas-pohja ei täytä kategorista asukasluvun vaatimusta. Pidämme luonnollisena ja välttämättömänä omaa maakunnallista käräjäoikeutta. Luontevaa olisi liittää siihen Pietarsaaren seutukunta juuri käynnistyneen poliisipiirijaon mukaisesti.

Keski-Pohjanmaan liitto ei kokonaan poissulje esitettyä jakoa edellyttäen ja ehdolla, että käräjäoikeuden pääkanslia sijoitetaan alueen selkeästi suurimpaan keskukseen, Kokkolaan. Esitys päätoimipaikan sijoittamisesta Ylivieskaan on otettu ristiriitaisesti vastaan Keski-Pohjanmaan ohella osin myös Oulun läänin eteläosan muissa kaupungeissa. Hallinnollisesti Keski-Pohjanmaa on kokenut vuosikymmenten aikana pahoja menetyksiä toiminnallisen maakunnan jakavan lääninrajan takia. Siksi näemme myönteisyyttä siinä, että nykymuotoisten lääninhallitusten poistumisen myötä toimintoja suunnitellaan niiden rajojen yli.

Keski-Pohjanmaan liitto pitää maakuntajakoa oikeana lähtökohtana toimeksiannolle. Perustelemme näkemystämme maakuntajakolailla sekä pääministeri Vanhasen II hallituksen hallitusohjelman linjauksilla, joiden mukaan maakuntien asemaa tullaan vahvistamaan toiminnallis-hallinnollisina yksikköinä. Maakuntakeskukset muodostavat lähivuosina myös valtakunnan aluerakenteen monikeskuksisen rungon.

Tandomme huomauttaa ja esiintuoda, että suuri yksikkökoko ei itsessään takaa kustannusten säästöä, tehokasta palvelua eikä edes henkilökunnan erikoistumista tai osaamista. Esimerkiksi osaavan työvoiman saaminen on huomattavasti moninaisempi prosessi ja siihen vaikuttavat lukuisat tekijät, ei ainoastaan suuri organisaatio.

Edellisten tekijöiden perusteella koemme, että ehdotus käräjäoikeusverkostosta ei palvele Keski-Pohjanmaan maakuntaa ja sen asukkaita. Keski-Pohjanmaan liiton mukaan pysyväksi sivukansliaksi ehdotettu Kokkolan käräjäoikeus tulee säilyttää omana itsenäisenä pääkansliana ja käräjäoikeuspiirinä (ks. käräjätuomari Jukka Jaakkolan eriävä mielipide ehdotuksesta).

Mikäli käräjäoikeuspiirijako toteutetaan mietinnön ja Keski-Pohjanmaan liiton ehtojen pohjalta, pidämme luonnollisena, että sen toimintaa tukemaan voidaan perustaa sivu-kanslia Ylivieskaan ja tarvittaessa Raaheenkin. Näkemyksemme pohjautuu paitsi maakuntapohjaisen aluehallinnon vahvistamiseen myös toimintojen luonnolliseen ja taloudelliseen organisoimiseen. Viimeisimpien tilastojen ja palveluverkon selvitysten mukaan ns. laajan Keski-Pohjanmaan, johon Ylivieskakin kuuluu, tärkein pendelöintija asiointisuunta on maakuntakeskus Kokkola, jossa on jo nykyisin asianmukaiset ja riittävät tilat käräjäoikeuden pääkanslialle.

Käräjäoikeuden pääkanslian säilyttäminen Kokkolassa on linjassa niin ikään sen kanssa, että palvelut eivät etäänny alueen suurimman väestökeskittymän (1.1.2009 jälkeen uuden Kokkolan väestömäärä on n. 46 000 asukasta) ja muiden alueiden asukkailta. Käräjäoikeuden ylläpitäminen ja kehittäminen alueella ei ole taloudellisestikaan kohtuutonta, jos poliittisilta päättäjiltä ja johtavilta viranhaltijoilta löytyy tahtoa asiakaslähtöisten palveluiden järjestämistä kohtaan.

Keski-Pohjanmaan liitto tulee edunvalvonnan keinoin vaikuttamaan oman itsenäisen Kokkolan / Keski-Pohjanmaan käräjäoikeuden pääkanslian säilyttämiseksi.
Lisätietoja antaa suunnittelupäällikkö Jussi Rämet puhelin 06-860 5709 / 040-586 3877 tai sähköposti jussi.ramet@keski-pohjanmaa.fi
KESKI-POHJANMAAN LIITTO

Kauko Ojala	Altti Seikkula
maakuntahallituksen	maakuntaj ohtaja puheenjohtaja